Rikunarita-ORG/Wikinium huggingface dataset:
# Ellie Goulding

| Ellie Goulding |
| --- |
| Ellie Goulding in 2017 |
| Agtergrondinligting |
| Geboortenaam | Elena Jane Goulding |
| Gebore | 30 Desember 1986 Lyonshall, Hertfordshire, Engeland |
| Beroep(e) | Sangeres-liedjieskryfster |
| Jare aktief | 2008 — hede |
| Etikette | Polydor, Neon Gold |
| Webwerf | elliegoulding.com |

**Elena Jane "Ellie" Goulding** (gebore 30 Desember 1986) is 'n Engelse sangeres en liedjieskryfster uit Hertfordshire. Sy is bekend vir 'n aantal gewilde liedere, soos "Lights", "Anything Could Happen" en "Burn".
# Kannauji

| Kannauji/Kanauji कन्नौजी |
| --- |
| Gepraat in: |  Indië  |
| Gebied: | Suid-Asië |
| Totale sprekers: | 9,5 miljoen |
| Taalfamilie: | Indo-Europees  Indo-Irannees   Indo-Aries    Wes-Indo-Aries     **Kannauji/Kanauji**  |
| Skrifstelsel: | Devanagari |
| Taalkodes |
| ISO 639-1: | *geen* |
| ISO 639-2: |  |
| ISO 639-3: | `bjj` |
|

**Kannauji** of **Kanauji** (कन्नौजी) is 'n Indo-Ariese taal wat in die Kannauj-streek van die Indiese deelstaat Uttar Pradesh gepraat word. Kannauji is nou verwant aan Hindoestani, met 'n leksikale ooreenkoms van 83–94% met Hindi. Dit word soms as 'n dialek van Hindoestani beskou, maar ook as 'n Wes-Hindi-taal in eie reg.

## Verwysings
# Ohio University Press

**Ohio University Press** (**OUP**) is 'n universiteitsuitgewery wat met die Universiteit van Ohio geassosieer word. Dit is in 1947 gestig en is die oudste en grootste akademiese drukkery in die staat Ohio. Ohio University Press is ook 'n lid van die Association of University Presses, en baie van sy publikasies is beskikbaar via die OHIO Open Library.

In 1979 het Ohio University Press 'n lisensie-ooreenkoms met Alan Swallow se Swallow Press aangegaan en uiteindelik die druknaam en sy katalogus van 276 titels in 2008 verkry

Tans ken Ohio University Press die Hollis Summers Poësieprys toe aan geselekteerde digbundels. Die toekenning is vernoem na die voormalige fakulteitslid en digter van die Universiteit van Ohio.

## Verwysings
# Objekgeoriënteerde programmering

**Objekgeoriënteerde programmering (OOP)** is 'n paradigma of verwysingsraamwerk in rekenaarwetenskap waarvolgens sagtewarekomponente as 'n stel *voorwerpe* (objekte) gemodelleer word wat interaktief (reageer met mekaar) is. Dit word gewoonlik geïmplementeer deur gebruik te maak van 'n objekgeoriënteerde programmeertaal.

Voor OOP-tale ontwikkel is, was meeste programmeertale prosedureel (bv. die taal C). In prosedurele tale lê die klem op aksies (funksies) wat take kan verrig deur data te verwerk. Data en aksie is geskei. Hierdie benadering bemoeilik die ontwikkeling van sagteware omdat daar nie oor entiteite wat met mekaar kan reageer gedink kan word nie, maar eerder in terme van data en die aksies wat hierop uitgevoer kan word.

OOP voer egter aan dat die data en funksiedeel van dieselfde eenheid of *objek* moet wees.

Sleutelbegrippe in **objek-oriëntasie**:

Abstraksie (*Abstraction*)
Oorerwing (*Inheritance*)
Enkapsulerig (*Encapsulation*)
Polimorfisme (*Polymorphism*)
Die eerste OOP-taal is in 1966 deur Ole-Johan Dahl en Kristen Nygaard van die *Norwegian Computing Center* geskep. **Simula** is hoofsaaklik gebruik om rekenaarsimulasies te skep, bv. hoe aansteeklike siektes oor 'n gebied versprei of hoe lugverkeer 'n blokkade oor 'n lughawe mag skep.

In 1972 het Alan Kay van die Xerox Palo Alto Navorsingslaboratorium SmallTalk geskep. Hy het later bekendheid verwerf vir die skepping van die voorloper van die alombekende Windows.

C++ is deur Bjarne Stroustrup van AT&T-laboratoriums in Kalifornië, VSA geskep. Hy het besef dat C reeds baie voordele inhou en het dit verder uitgebrei.
# Hamilton, Ontario

| **Hamilton**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Kanada |
|  **Provinsie** |  Ontario |
|  **Koördinate** | ﻿ / ﻿ |
|  **Stigting** | 1812 |
|  **Inkorporasie** | 9 Junie 1846 |
|  **Oppervlakte:** |   |
|  - Totaal | 1 138,11 vk km |
|  **Hoogte bo seevlak** | 75-324 m |
|  **Bevolking:** |   |
|  - Totaal (2006) | 504 559 |
|  - Bevolkingsdigtheid | 451,6/vk km |
|  - Metropolitaanse gebied | 692 911 |
|  **Tydsone** | UTC-5 (Oostelike tyd) |
|  **Burgemeester** | Fred Eisenberger |
|  **Amptelike webwerf** | hamilton.ca |

**Hamilton** in die provinsie Ontario is die tiende grootste stad van Kanada en 'n belangrike hawe aan die Ontariomeer met sowat 'n halfmiljoen inwoners.

Vroeg in die 19de eeu was Hamilton een van die kandidate wat meegeding het as een van die kandidaatstede vir die administratiewe setel van Ontario. Alhoewel die stad uiteindelik nie gekies is nie, het talle sakemanne en politici hulle kantore hier ingerig. Die bekendste is die Dundurn Castle met 35 kamers, die tuiste van 'n voormalige eerste minister van die provinsie.

Hamilton het later in 'n sentrum van die yster- en staalnywerheid ontwikkel, alhoewel die dienstesektor vandag 'n al hoe groter rol speel. Bekende instellings in die stad sluit die vliegtuigmuseum *Canadian Warplane Heritage*, die Kanadese *Football Hall of Fame* en die Koninklike Botaniese Tuin (*Royal Botanical Gardens*) in. In 1930 het Hamilton die eerste Britse Rykspele aangebied.

## Eksterne skakels

* Wikimedia Commons het meer media in die kategorie Hamilton, Ontario.
* (en)  Toerisme-inligting oor Hamilton\_(Ontario) op Wikivoyage
* (en)  Amptelike webwerf
* (en)  "Hamilton". Encyclopædia Britannica. Besoek op 24 April 2025.
* (en)  "Hamilton". The Canadian Encyclopedia. Besoek op 24 April 2025.
# Herefordshire

| Herefordshire |
| --- |
|  Vlag  Wapen |  Ligging in Engeland |
| Seremoniële graafskap Herefordshire |
| Hoofstad | Hereford |
| Oppervlakte | 2 180 km² |
| Bevolking | 191 000 (2017) |
| Bevolkingsdigtheid | 87 inw./km² |
| Administratiewe (nie-metropolitaanse) graafskap |
| Streek | Herefordshire |
| Administratiewe setel | Hereford |
| ISO 3166-2: | GB-HEF |
| Oppervlakte | 2 180 km² |
| Bevolking | 183 600 (2011) |
| Bevolkingsdigtheid | 84 inw./km² |
| Webtuiste | www.herefordshire.gov.uk |
| Distrikte en Unitêre owerhede |
| *Geen* |

**Herefordshire** (uitgespreek /ˈhɛrɨfərdʃər/) is 'n graafskap in westelike Engeland, in die Verenigde Koninkryk. Die graafskap sluit in die stede en dorpe van Hereford, Leominster en Ledbury.

Herefordshire het 'n geskatte bevolking van 191 000 in 2017 gehad en is dus die 45ste grootste graafskap in die land.

## Eksterne skakels

* Wikimedia Commons het meer media in die kategorie Herefordshire.
* (en)  Amptelike webwerf
# Franciskane

Die eerste bekende uitbeelding van sint Franciskus, die orde se stigter, 1223-1224.
Die **Franciskanerorde** (Latyn: *Ordo Fratrum Minorum*; Engels: *Order of Friars Minor*), of **Franciskane(rs)**, is ’n Rooms-Katolieke monnike-orde wat in 1209 deur Franciskus van Assisi gestig is. Die orde volg die leringe en spirituele beginsels van die stigter en van sy belangrikste volgelinge, soos Klara van Assisi.

Die Franciskanerorde is die oudste van drie ordes van die Franciskaanse beweging; die tweede is die Orde van Sint Klara en die derde die Derde Orde van Sint Franciskus.

## Eksterne skakels

* Order of Friars Minor (amptelike webtuiste)

* Wikimedia Commons het meer media in die kategorie Franciskane.
* Hierdie artikel is vertaal uit die Engelse Wikipedia
# Bharatiya Janata Party

|  |
| --- |
| **Bharatiya Janata Party भारतीय जनता पार्टी** |
| BJP |
| Vlag van die BJP |
|

---

 |
| Leier | Narendra Modi |
| Gestig | 6 April 1980 |
| Voorafgegaan deur | Bharatiya Jana Sangh Janata Party |
| Nuusbrief | *Kamal Sandesh* |
| Hoofkwartier | 11 Ashoka Road, Nieu-Delhi 110001 |
| Jeugvleuel | BJP Kisan Morcha |
| Ideologie | Hindutva Hindoe-nasionalisme Integrale humanisme Konserwatisme Nasionale konserwatisme Sosiale konserwatisme Ekonomiese nasionalisme Regse populisme |
| Nasionale affiliasie | National Democratic Alliance (NDA) |
| Internasionale affiliasie | Internasionale Demokratiese Unie Asiatiese Pasifiese Demokratiese Unie |
| Amptelike kleure |      Saffraan |
| Webblad | *www.bjp.org* |

Huidige regerende partye in die deelstate en uniegebiede van Indië
   BJP

   Koalisie met BJP

   INC

   Koalisie met INC

   Ander partye

Die **Bharatiya Janata Party** (Hindi: भारतीय जनता पार्टी, *bhāratīya janatā pārṭī*, [bʱaːrət̪iːjə dʒənət̪aː paːrʈiː], , letterlik: "Indiese Volksparty", afk. BJP) is een van die twee groot partye in die Indiese politieke stelsel (die ander is die Indian National Congress). Vanaf 2015, ten opsigte van verteenwoordiging in die nasionale parlement en die deelstate se wetgewers, is dit die land se grootste politieke party, en ten opsigte van die primêre lidmaatskap, is dit die grootste politieke party ter wêreld. Die BJP is 'n regse konserwatiewe party, met 'n ideologiese en organisatoriese verhouding met die Hindoe-nasionalistiese Rashtriya Swayamsevak Sangh.

## Verwysings

## Eksterne skakels

* Wikimedia Commons het meer media in die kategorie Bharatiya Janata Party.
* (en)  (hi)  Die Bharatiya Janata Party se amptelike webwerf Geargiveer 12 Maart 2019 op Wayback Machine
# Limba Ram

Limba Ram

mens| Geslag | manlik |
| Land van burgerskap | Indië |
| Land vir sport | Indië |
| Gegewe naam | Limba |
| Familie naam | Ram |
| Geboortedatum | 30 Januarie 1972 |
| Geboorteplek | Saradit |
| Beroep | boogskutter |
| Sport | Boogskiet |
| Deelgeneem aan | 1994 Asian Games, 2002 Asian Games, Olimpiese Somerspele 1988 |
| Prys ontvang | Arjuna-toekenning, Padma Shri in sports |

**Limba Ram** (\* 30 Januarie 1972) is 'n voormalige Indiese boogskutter. Hy het aan die Olimpiese Somerspele van 1988, 1992 en 1996 deelgeneem.

## Verwysings
# Hardik Pandya

| **Hardik Pandya** |
| --- |
|  |
| Hardik Pandya in Augustus 2015 |
| Volle naam | Hardik Himanshu Pandya |
| Gebore | 11 Oktober 1993 (1993-10-11) Surat, Gujarat, Indië |
| Bynaam(e) | Hairy |
| Kolfstyl | Regshandig |
| Boulstyl | Regterarm medium-snelbouler |
| Rol | Veelsydig |
| Familie | Krunal Pandya (broer) |
| Internasionale geskiedenis |
| Nasionale span | Indië |
| Toetsdebuut | 26 Julie 2017 v Sri Lanka |
| Laaste Toets | 30 Augustus 2018 v Engeland |
| Toetshempno. | 289 |
| EDI debuut | 16 Oktober 2016 v Nieu-Seeland |
| Laaste EDI | 9 Junie 2019 v Australië |
| EDI hempno. | 215 |
| T20I debuut | 26 Januarie 2016 v Australië |
| Laaste T20I | 10 Februarie 2019 v Nieu-Seeland |
| T20I hempno. | 58 |
| Eersterangse spaninligting |
| Jaar(e) | Span |
| 2012/13–*hede* | Baroda |
| 2015–*hede* | Mumbai Indians *(spanno. 33)* |
| **Loopbaanstatistiek** |
| Kompetisie | Toets | EDI | T20 |
| Wedstryde | 11 | 45 | 38 |
| Lopies aangeteken | 532 | 731 | 296 |
| Kolfgemiddeld | 36.80 | 29.24 | 16.44 |
| 100s/50s | 1/4 | 0/4 | 0/0 |
| Hoogste telling | 108 | 83 | 33\* |
| Aflewerings geboul | 498 | 1604 | 665 |
| Paaltjies | 17 | 45 | 36 |
| Boulgemiddeld | 33.71 | 32.38 | 25.61 |
| 5 paaltjies in 'n kolfbeurt | 1 | 0 | 0 |
| 10 paaltjies in 'n wedstryd | 0 | 0 | 0 |
| Beste boulontleding | 5/28 | 4/30 | 4/38 |
| Vangskote/Stonkings | 7/– | 16/– | 23/– |
| Bron: Cricinfo, 5 Junie 2019 |

**Hardik Himanshu Pandya** (gebore op 11 Oktober 1993 in Surat, Gujarat) is 'n Indiese internasionale krieketspeler wat vir die Mumbai Indians in die Indiese Premierliga (IPL) speel. Hy is 'n regterhandse kolwer en boul met sy regterarm. Hy is die jonger broer van Krunal Pandya. Pandya het al 11 toets-, 45 EDI- en 38 T20-wedstryde gespeel. Hy het onder meer tydens die Kampioenetrofee 2017, die krieketwêreldbekertoernooie in 2019 en 2023, asook die T20I-wêreldbekertoernooie in 2016, 2021 en 2022 vir Indië gespeel. Hy was ook 'n lid van die Indiese wenspan tydens die T20I-wêreldbeker 2024. Een jaar later was hy 'n lid van die seëvierende Indiese span tydens die Kampioenetrofee 2025. Tydens die T20I-wêreldbeker 2026 was hy weer saam met Indië aan die wenkant.

## Internasionale loopbaan

Pandya het sy T20 debuut vir Indië op 27 Januarie 2016 op die ouderdom van 22 gespeel en 2 paaltjies teen Australië geneem.

## Verwysings

## Eksterne skakels

* Wikimedia Commons het meer media in die kategorie Hardik Pandya.
* (en)  Hardik Pandya se profiel op ESPNcricinfo
# Parker Pen Maatskappy

'n Parker Frontier-balpuntpen
Die **Parker Pen-maatskappy** is 'n vervaardiger van penne. Die maatskappy is in 1891 deur George Safford Parker in Janesville, Wisconsin gestig.

## Geskiedenis

George Parker was 'n verkoopsagent vir die *John Holland Gold Pen Company*. Hy bekom sy eerste patent vir vulpenne in 1889. In 1894 ontvang hy nog 'n patent vir sy "Lucky curves"-voedingstelsel, wat meer ink terug na die pen se stam stuur en sodoende minder ink mors. Vanaf die 1920’s tot die 1960's was Parker die nommer een pen-maatskappy ter wêreld, voor die koms van die balpuntpen. In 1987 verskuif die maatskappy na Newhaven, East Sussex in Engeland. Die *Gilette Maatskappy* koop vir Parker in 1993, maar verkoop vir Parker weer in 2000 aan *Newell Rubbermaid*, wat ook Papermate en Watermans besit.

## Modelle

* *Jointless* (1899)
* *Jack Knife Safety* (1909)
* Duofold (1921)
* *Vacumatic* (1932)
* *Jotter* (1954
* *61* (1956)
* *75* (1964)
* *25* (1975)
* *Arrow* (1982)
* *Vector* (1986)
* *Duofold International* (1987)
* *95* (1988)
* Sonnet Mk1 en Mk2 (1993)

## Martini-formule

Parker Penne het 'n advertensie in die 1970's gehad met 'n hand wat die volgende formule met 'n Parker-pen skryf.

 WIKINIUM\_MATH\_PH\_0

Die resultaat was dat baie wetenskaplikes wou weet wat die formule beteken het. Die formule is egter 'n humoristiese een en is 'n resep vir 'n martini-drankie. 3,5 dele gin en 'n halfdeel van vermouth oor vier dele H2O3 (ysblokkies) met drie roere.
Hulle het wel 'n brief ontvang waar die skrywer glo vra het: "Wie het al ooit van 'n martini sonder 'n olyf gehoor?"
# Boks

Piktogram wat bokssport aandui
'n Bokswedstryd tussen Ricardo Domínguez (links) en Rafael Ortíz
Twee amateurboksers van die Amerikaanse Lugmag tydens 'n toernooi in 2004
**Boks** is 'n taktiese vegsport. Twee teenstanders, wat gewoonlik beskermende handskoene en ander beskermende toerusting soos handomhulsels en mondskerms dra, probeer punte aanteken deur met hul vuiste na mekaar te slaan in 'n bokskryt. Dié geskied met enkelhoue, of 'n kombinasie van verskillende houe; die direkte hou, die opstopper en die haakhou. Krag is nie so belangrik as spoed nie, vir hierdie rede word boks ook nie as 'n kragsport gekategoriseer nie. Naas die tradisionele mansboksitems word kampioenskappe ook vir dames aangebied.

Olimpiese boks het 'n ouderdomsbeperking van 17–34 jaar en mans kompeteer volgens gewigsgroepe. Amateurboks is beide 'n Olimpiese en Statebondspele-sport en is 'n standaardwedstryd by die meeste internasionale toernooie, asook by wêreldkampioenskappe.

## Reëls

Slegs houe of stote met 'n geslote vuis bo die gordel word toegelaat. Verder is die volgende verbode: buk benede die gordel van die teenstander, vashou, stoei, slinger, houe agter die kop, vashou aan die kryttoue, lig van 'n been, trap of skop, die gebruik van 'n knie asook die aanval van 'n teenstander wat teen die planke is.

Elke kragmeting word deur 'n skeidsregter beslis, oor 'n reeks tussenposes van een tot drie minute wat "rondtes" genoem word. 'n Wenner kan beslis word voor die voltooiing van die rondtes wanneer 'n skeidsregter ag dat 'n opponent nie in staat is om voort te gaan nie, 'n opponent diskwalifiseer, of die opponent tou opgooi. Wanneer 'n geveg die einde van sy laaste rondte bereik met albei teenstanders wat nog staande is, bepaal die beoordelaars se telkaarte die wenner. Indien beide vegters gelyke tellings van die beoordelaars kry, word 'n professionele wedstryd as 'n gelykopuitslag beskou. In Olimpiese boks, omdat 'n wenner aangewys moet word, ken beoordelaars die wedstryd op tegniese kriteria aan een vegter toe.

## Suid-Afrikaanse boksers

Van die bekendste Suid-Afrikaanse boksers sluit in:

* Cassius Baloyi
* Daan Bekker
* Francois Botha
* Vuyani Bungo
* David Carstens
* Stan Christodoulou
* Gerrie Coetzee
* Pierre Coetzer
* Piet Crous
* Darius Dhlomo
* Johnny du Plooy
* Kallie Knoetze
* Pierre Fourie
* Robey Leibbrandt
* Corrie Sanders
* Mike Schutte
* Vic Toweel
* Willie Toweel

## Eksterne skakels

* Wikimedia Commons het meer media in die kategorie Boks.

* Wikiwoordeboek het 'n inskrywing vir boks.
* (en)  Webwerf van die Internasionale Amateur-Boksvereniging (AIBA)
* (en)  World Professional Boxing Federation (WPBF) Geargiveer 27 Julie 2013 op Wayback Machine
# Konkani

| Konkani कोंकणी *Kōṅkaṇī*  |
| --- |
| Uitspraak: | [kõkɳi] |
| Gepraat in: |  Indië  |
| Gebied: | Suid-Asië |
| Totale sprekers: | 6 miljoen |
| Taalfamilie: | Indo-Europees  Indo-Irannees   Indo-Aries    Suid-Indo-Aries     Marathi-Konkani      **Konkani**  |
| Skrifstelsel: | Devanagari  |
| Amptelike status |
| Amptelike taal in: |  Indië
* Goa
 |
| Gereguleer deur: | *geen* |
| Taalkodes |
| ISO 639-1: | *geen* |
| ISO 639-2: | `kok` |
| ISO 639-3: | `kok`  |
|  |
|

Die woord "Kōṅkaṇī" in Devanagari-skrif
**Konkani** (कोंकणी, *Kōṅkaṇī*, [kõkɳi]) is 'n Indo-Ariese taal wat deur sowat 6 miljoen mense in Suidwes-Indië gepraat word, veral in die deelstaat Goa asook die aangrensende deelstate Karnataka en Maharashtra. Konkani is een van die amptelike tale van Indië naas Engels en Hindi. Konkani word in Devanagari geskryf, 'n Brahmi-skrif uit die Indiese skriffamilie. Dit is nou verwant aan Marathi en word soms as 'n dialek van dié taal beskou. Ander verwante tale sluit in Dhivehi op die Maledive en Singalees op Sri Lanka.

## Verwysings

## Eksterne skakels

* Wikimedia Commons het meer media in die kategorie Konkani.
* (en)  "Konkani language". Encyclopædia Britannica. Besoek op 25 Augustus 2018.